fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi en fi fi fi fi fi fi fi fi fi fi fi fi en fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Ohjeet väitöskirjan julkaisemiseen JYU Dissertations -sarjassa — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Avoin verkkojulkaisusarja JYU:n yksiköissä tuotettaville raporteille ISSN 2489-9003 Julkaisija: Avoimen tiedon keskus, Jyväskylän yliopisto
JYU Dissertations (ISSN 2489-9003) on vuonna 2021 perustettu avoin, Jyväskylän yliopiston kaikille yksiköille tarkoitettu verkkojulkaisusarja, jossa julkaistaan väitöskirjoja. Julkaisusarjan tuotannosta vastaavat Avoimen tiedon keskuksen julkaisupalvelut. JYU Dissertations -sarjan julkaisut tallennetaan Jyväskylän yliopiston JYX-julkaisuarkistoon.
Väitöskirjan julkaisemiseen liittyvät kysymykset voit lähettää osoitteeseen dissertations-osc@jyu.fi .
Jyväskylän yliopiston yliopistosarjoissa julkaistavien väitöskirjojen tuotannosta vastaavat Avoimen tiedon keskuksen julkaisupalvelut.
Väitöskirjat julkaistaan JYU Dissertations -sarjassa verkkojulkaisuina Jyväskylän yliopiston JYX-julkaisuarkistossa. Väittelijä saa veloituksetta 3 painettua kappaletta, joista hän luovuttaa kustokselle ja vastaväittäjälle heille tarkoitetut kappaleet.
Tarvittaessa väittelijä voi teetättää väitöskirjastaan lisää painettuja kappaleita omakustanteena. Omakustanteet eivät kuulu JYU Dissertations-sarjaan mutta julkaisupalvelut avustavat veloituksetta painatusprosessissa.
Kokonaissivumäärä ja värisivut vaikuttavat painetun julkaisun hintaan. Väitöskirjan painosmäärää päättäessäsi on myös hyvä tiedostaa, että painatuksen painotyön aloituskustannukset muodostavat aina osan hinnasta, ja pienissä painosmäärissä työn osuus hinnasta on siten suhteessa suurempi. Yhden painetun väitöskirjan kappalehinta on siis aina sitä halvempi, mitä suurempi painos niistä otetaan. Huom! Painokseen sisältyvät aina myös lakisääteiset vapaakappaleet (1 - 6 kpl painoskoosta riippuen).
Väittelijän tulee käyttää Word-ohjelmaa varten tehtyä väitöskirjamallipohjaa, jossa vaadittavat asettelut ovat valmiina.
Noin kaksi kuukautta ennen väitöspäivää
Tekijä lähettää käsikirjoituksen sarjan tieteellisen toimittajan arvioitavaksi julkaisulupaa varten.
Tekijä toimittaa tieteellisen toimittajan tarkastaman, lopullisen, oikoluetun väitöskirjamateriaalin julkaisupalveluihin.
Artikkelit toimitetaan erillisinä tiedostoina (pdf, docx), niitä ei tarvitse liittää johdanto-osaan
Tekijä toimittaa verkkojulkaisusopimuksen julkaisupalveluihin sähköpostitse (linkki lomakkeeseen alla)
Tekijä ja julkaisupalvelut sopivat vedosliikenteestä
Tekijä tarkastaa työnsä vedoksen
Viisi päivää ennen väitöstilaisuutta
Väitöskirja on julkisesti luettavissa JYX-julkaisuarkistossa 5 päivää ennen väitöstilaisuutta.
Sopimus väitöskirjan verkkojulkaisemisesta (pdf, väittelijä täyttää ja toimittaa julkaisupalveluihin sähköpostitse)
Tieteellisen toimittajan myöntämä julkaisulupa (pdf, tieteellinen toimittaja täyttää)
Väitöskirjan julkaisuprosessi on väittelijälle maksuton poislukien mahdolliset omakustanteena teetettävät kappaleet. Väittelijän tulee toimittaa aineisto julkaisupalveluille mallipohjaan tehtynä (doc/docx-tiedostona) viimeistään kuukausi ennen väitöspäivää, ellei toisin sovita. Työhön sisältyvät artikkelit ja/tai käsikirjoitukset toimitetaan erillisinä pdf-tiedostoina.
Väittelijä huolehtii itse työnsä kieliasun viimeistelystä, oikolukemisesta ja lähdeviitteiden asianmukaisesta merkitsemisestä. Huom! Voit käyttää mitä tahansa viittaustyyliä (esim. APA, Chicago, ks. Näin viittaat -ohje).
Suosittelemme, että väitöskirjan kuvat ja kuviot tallennetaan maksimilaatuisiksi jpg-kuviksi, jotta Word-tiedoston tallentamisessa PDF-tiedostoksi ei esiinny ongelmia esimerkiksi kuvan taustan osalta.
Väittelijä voi halutessaan toimittaa julkaisupalveluihin myös väitöskirjan kanteen toivomansa kuvan. Jos kuva on tekijänoikeuksien alainen, tulee kuvan käyttöoikeus selvittää. Kansikuvatiedoston voi toimittaa julkaisupalveluihin esim. jpg- tai tiff-tiedostona rgb-muodossa, vektorigrafiikkakuvan pdf-muodossa. Jos kuva on vähintään 15 cm leveä resoluutiolla 300 dpi, sen laatu riittää sekä väitösmonisteeseen että liimasidotun kirjan kanteen.
Saavutettavuusdirektiivi ja sitä seuraava kansallinen lainsäädäntö vaativat viranomaisia tekemään digitaaliset palvelut saavutettaviksi. Siten myös JYX-julkaisuarkistossa julkaistut Jyväskylän yliopiston väitöskirjat toimitetaan saavutettavuusohjeiden mukaan.
Saavutettavuuden varmistamiseksi toivomme, että väittelijät käyttävät väitöskirjoille tarkoitettua Word-mallipohjaa, joka on suunniteltu saavutettavaksi. Ohjeet mallipohjan käyttöönottoon ovat tällä sivulla.
Väittelijän on myös tuotettava käsikirjoituksensa kuvioille, kuville ja taulukoille vaihtoehtoinen teksti ruudunlukuohjelmaa varten. Saat tarvittaessa lisätietoja ja apua väitöskirjasi toimittajalta.
Lisätietoa saavutettavan Word-tiedoston tuottamisesta opinnäyteoppaassamme.
Huomioithan, että LaTexilla tuotetuissa opinnäytteissä on vielä ongelmia saavutettavuudessa. Latexin saavutettavuudesta kerrotaan mm. tällä Michigan State Universityn ohjesivulla. Huom! Accessibility-paketeissa on havaittu ongelmia eli ne eivät ole täysin luotettavia.
Väitöskirjaan sisältyvien artikkeleiden liittäminen osaksi väitöskirjaa
Väitöskirjaan sisältyvät artikkelit rinnakkaistallennetaan JYU:n rinnakkaistallentamisohjeen mukaisesti. Artikkeli linkitetään JYXissä väitöskirjan yhteenveto-osaan väitöskirjan julkaisuvaiheessa.
Mikäli julkaisua ei ole rinnakkaistallennettu ennen väitöskirjan julkaisuprosessia, lähetetään väitöskirjaan sisältyvät julkaisut sekä julkaisemattomat käsikirjoitukset julkaisupalveluihin muun väitöskirjamateriaalin ohessa. Julkaisupalvelut huolehtii julkaisujen asianmukaisesta liittämisestä väitöskirjaan.
Saat väitöskirjamallipohjan (FIN tai ENG) käyttöösi suoraan Wordista JYU verkon alueella tai Kopasta:
Valitse Uusi ja tämän jälkeen avautuvasta ikkunasta valitse välilehti Jaettu
Avaa mallipohja (FIN tai ENG) (JYU_Väitöskirjapohja/Dissertation_template)
Tallenna mallipohja nimellä docx-muodossa
Mallipohja saatavilla myös Kopassa
LaTeX-pohja (IT- ja matemaattis-luonnontieteellinen tdk)
Väitöskirja on julkisesti nähtävillä Jyväskylän yliopiston JYX-julkaisuarkistossa 5 päivää ennen väitöstä.
JYU:n tiedeneuvoston 23.11.2020 tekemän linjauksen mukaisesti väitöstilaisuuden jälkeen JYX-julkaisuarkistossa julkaistuun väitöskirjaan ei voi tehdä muutoksia. Painettuun ja sähköiseen väitöskirjaan voidaan tarvittaessa liittää ns. errata-listaus ennen väitöstilaisuutta.
Yliopistosarjassa julkaistavan väitöskirjan jakelu
Yliopistosarjassa väitöskirjansa julkaiseva väittelijä saa veloituksetta 3 painettua kappaletta, joista hänen tarvitsee itse luovuttaa vain kustokselle ja vastaväittäjälle heille tarkoitetut kappaleet.
Julkaisupalvelut huolehtivat väitöskirjan jakelusta muilta osin (mm. rehtorin kappale, lakisääteinen jakelu ja arkistointi, tiedekuntajakelu). Väitöspaikalle toimitettavien yleisökappaleiden määrä vaihtelee tiedekuntakohtaisesti.
Väitöstiedottamisessa sinua opastavat yliopiston viestintäpalvelut. Ohjeita tiedottamiseen.
Muualla julkaistavan väitöskirjan jakelu
Muualla kuin JYU Dissertations -yliopistosarjassa julkaistavien väitöskirjojen jakelu vaihtelee tiedekunnittain ja eroaa yliopistosarjoissa julkaistavien väitöskirjojen jakelusta mm. siten, että väittelijä on itse vastuussa väitöskirjan jakelusta yliopiston sisällä.
Avoin tiede ja tutkimus
Kandityöt ja pro gradut
Ohjeet väitöskirjan julkaisemiseen JYU Dissertations -sarjassa
Muualla julkaistavan väitöskirjan jakelu
Väitöskirjat ja muut julkaisut
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi